ՈՐՈՇՈՒՄ

 **Կատարողական վարույթը կասեցնելու մասին**

 24.02.2015թ. ք.Երևան

ԴԱՀԿ ապահովող ծառայության Երևան քաղաքի Արաբկիր և Քանաքեռ-Զեյթուն բաժնի ավագ հարկադիր կատարող՝ արդարադատության ավագ լեյտենանտ Ա.Ասատրյանս ուսումնասիրելով 20.03.2014թ. հարուցված թիվ 01/04-1555/14 կատարողական վարույթի նյութերը.

ՊԱՐԶԵՑԻ

Արաբկիր և Քանաքեռ-Զեյթուն վարչական շրջանների ընդհանուր իրավասության դատարանի կողմից 17.02.2014թ. տրված թիվ ԵԱՔԴ/1116/02/13 կատարողական թերթի համաձայն պետք է Արմեն Ումրշատյանից հօգուտ Մանվել Օհանյանի բռնագանձել 400.000 ՀՀ դրամ:

Սկսած 26.02.2013 թվականից մինչև գումարը հայցվոր Մանվել Օհանյանին վերադարձնելու օրը` 400.000 ՀՀ դրամի վրա հաշվարկել ըստ համապատասխան ժամանակահատվածների համար ՀՀ Կենտրոնական բանկի սահմանած բանկային տոկոսի հաշվարկային դրույքները և այն բռնագանձել պատասխանող Արմեն Ումրշատյանից հօգուտ հայցվորի, միաժամանակ բռնագանձելով գանձվող գումարի 2%-ը որպես պետական տուրք` հօգուտ պետական բյուջեի:

2. Արմեն Ումրշատյանից հօգուտ Մանվել Օհանյանի բռնագանձել 8000 ՀՀ դրամ` որպես նախապես վճարված պետական տուրքի գումար::

 Կատարողական գործողությունների ընթացքում արգելանք է կիրառվել Արմեն Ումրշատյանինպատկանող «MAHINDRA SKORPIO» մակնիշի 02 ՏՏ 444 պետհամարանիշի ավտոմեքենայի վրա:

Պարտապանը չունի գույք և դրամական միջոցներ:

 Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով.

ՈՐՈՇԵՑԻ

Կասեցնել՝ 20.03.2014թ. հարուցված թիվ 01/04-1555/14 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.

Որոշման պատճենը ուղարկել կողմերին:

Որոշումը կարող է բողոքարկվել ՀՀ Վարչական դատարան կամ վերադասության կարգով՝ որոշումը ստանալու օրվանից տասնօրյա ժամկետում:

  **Ավագ հարկադիր կատարող Ա.Ասատրյան**